সর্বময় শক্তি ও সর্বময় জ্ঞানের অধিকারি হলেন মহান আল্লাহ। যখন সে মহাজ্ঞানী ও মহাশক্তিময় আল্লাহর সাথে সম্পর্ক মজবুত হয়, তখন জ্ঞান এবং বিজয় আসে ব্যক্তিরও। আর মহান আল্লাহর সাথে সংযোগ ঘটায় তো এই কোরআন। মহান আল্লাহতায়ালাও তখন এমন ব্যক্তির সাহায্যকারী হয়ে যান। আর সর্বসময় আল্লাহ যার সাহায্যকারি তার কি আর কোন সাহায্যকারির দরকার আছে? একথাটি পবিত্র কোরআনে বার বার এসেছে। আল্লাহর সাথে সে সংযোগ সুদৃঢ় করতেই পবিত্র কোরআনে তাগিদ এসেছে এভাবে, “ওয়া তাছিমু বিহাবলিল্লাহি ওয়া তাফাররাকু।” -(সুরা আল-ইমরান) অর্থঃ এবং তোমরা আল্লাহর রশিকে শক্তভাবে আঁকড়ে ধর এবং পরস্পরে বিচ্ছিন্ন হয়োনা। আল্লাহর সে রশিটি হলো কোরআন। এ রশিটি আঁকড়ে ধরার মধ্য দিয়েও মনের জগতে স্থান করে নেয় আল্লাহর সফটওয়্যার। এরপর শুরু হয়, ব্যক্তিজজীবনে মহাবিপ্লব। শুরু হয় রাষ্ট্রবিপ্লবও। আসে রাজনৈতিক বিজয়। মুসলিম উম্মাহ অতীতে বার বার বিজয়ী হয়েছে তো এভাবেই।